
З А П О В Е Д
					       № 626/19.06.2026


На основание чл. 247, във връзка с чл. 242 ал.1, т. 1 от Закона за горите (ЗГ) и Протокол № 15 от 12.06.2026 г. на комисията, назначена със Заповед № 115 от 09.02.2026 г. на изпълнителния директор на Изпълнителна агенция по горите (ИАГ),

Н А Р Е Ж Д А М:

	1. Отписвам от публичния регистър по чл. 241 от ЗГ „РДМ ГРУП“ ЕООД с ЕИК 202168479 и седалище: гр. Сливница, бул. „Цар Освободител“ № 3, вх. В, ап. 8 - по данни на регистъра по чл. 241 от Закона за горите, по данни от търговския регистър на Агенцията по вписвания, седалището е: гр. Сливен, ул. „Работническа“ № 27.
	2. Обявявам за невалидно Удостоверение № 4393/03.12.2012 г., ведно с всички права, произтичащи от него.
Мотиви: Съгласно разпоредбата на чл. 247 от Закона за горите (ЗГ) търговците, вписани в регистъра по чл. 241, ал. 1 от същия закон, са длъжни да уведомяват Изпълнителна агенция по горите за всички промени във вписаните обстоятелства по чл. 242 от ЗГ в 14-дневен срок от настъпването им, като при неизпълнение на задължението търговецът се отписва от регистъра.
Съгласно чл. 242, ал. 1, т. 1 от ЗГ, в публичния регистър по чл. 241, ал. 1 от ЗГ може да бъде вписан търговец, който има сключен трудов договор най-малко с едно лице, регистрирано за упражняване на лесовъдска практика за дейността, която търговецът ще извършва. При извършена проверка в публичния регистър по чл. 241, ал. 1 от ЗГ се установи, че търговецът „РДМ ГРУП“ ЕООД е вписан в регистъра и притежава валидно Удостоверение № 4393/03.12.2012 г. за извършване на дейности в горски територии, с вписан в него регистриран лесовъд РНД, притежаващ Удостоверение за регистрация № 7849 от 10.09.2012 г. При направена на 22.05.2026 г. от Изпълнителна агенция по горите /ИАГ/ проверка по „Справка за актуално състояние на действащите трудови договори“ от Информационната система за обмен на справочна и удостоверителна информация (RegiX) се установи, че търговецът няма действащ трудов договор с лице, вписано в публичния регистър на ИАГ за упражняване на лесовъдска практика. Договорът с РНД е прекратен на 14.03.2014 г., за което обстоятелство ИАГ не е уведомена в нарушение на разпоредбата на чл. 247 от ЗГ. В резултат на настъпилата промяна на обстоятелствата по регистрацията „РДМ ГРУП“ ЕООД търговецът не отговаря на изискванията на чл. 242, ал. 1, т. 1 от Закона за горите, а именно - да има сключен трудов договор най-малко с едно лице, регистрирано за упражняване на лесовъдска практика за дейността, която търговецът ще извършва и за която е регистриран в регистъра по чл. 241 от ЗГ. 
При направена от Изпълнителна агенция по горите проверка в търговския регистър на Агенцията по вписванията се установи, че от 11.04.2014 г. е вписана промяна на адрес (седалище), за което обстоятелства ИАГ също не е уведомена в нарушение на разпоредбата на чл. 247 от ЗГ.
	Към 17.06.2026 г. в ИАГ няма постъпило уведомление за настъпилите промени в обстоятелствата по регистрацията на търговеца и/или заявление за вписване на промяна на вписани обстоятелства по регистрацията на търговеца „РДМ ГРУП“ ЕООД в публичния регистър по чл. 241 от Закона за горите.
Предвид горепосоченото, на основание чл. 247, във връзка с чл. 242, ал. 1 т. 1 от Закона за горите, търговецът „РДМ ГРУП“ ЕООД с ЕИК 202168479, следва да бъде отписан от публичния регистър по чл. 241, ал. 1 от ЗГ.
3. Настоящата заповед да се сведе до знанието на „РДМ ГРУП“ ЕООД, а след влизането й в законна сила да се изпрати на директорите на регионалните дирекции по горите и на държавните предприятия по чл. 163 от Закона за горите за сведение и изпълнение, и да се публикува на интернет страницата на ИАГ, при спазване на Закона за защита на личните данни /ЗЗЛД/.
4. Заповедта може да се обжалва в 14-дневен срок от съобщаването й чрез изпълнителния директор на Изпълнителна агенция по горите пред министъра на земеделието и храните или пред съответния административен съд по реда на Административнопроцесуалния кодекс.
Контрол по изпълнението на заповедта възлагам на инж. РР – зам.-изпълнителен директор на Изпълнителна агенция по горите.

